Skryfgeheime - Ons het almal stories
Ons het almal stories
Ons het almal stories. Ons is almal skrywers. Ons almal se lewens is stories. Ons skryf almal elke dag aan ons lewensstories.
As jou lewe BOOOORING is - SKRYF hom/haar meer interessant. Stories maak moontlikhede oop. Is jy te bang om jou mond oop te maak? Skryf 'n storie oor 'n GROOTBEK karakter. En net-nou leer jy dalk ook om meer te waag en jou opinies te gee. Ons is maar almal bang - of meeste van ons - dat ander mense dink ons is DOM, of …. (vul self in - ons het elkeen ons eie vrese!)
Maar vreemd genoeg is ons elkeen ANDERS … maar ook EENDERS … verstaan jy wat ek sê in die paragraaf hierbo? As jy dit "verstaan" met jou "hart" wat sê - ja, jou werklikwaar - ek is ook so bang soms! Dan is ons nie so anders nie, né?
DUS - elkeen KAN skryf - MAAAAAR om te skryf met die oog op PUBLIKASIE - dis 'n anderste ding. Nou moet jy 'n LESER in ag neem. En jy weet mos hoe dit is as jy 'n boek lees en dis so BOOOOORING!
Gepubliseerde stories moet ANDER mense BOEI en hulle aandag hou. Stories moet dus so vertel word dat dit ANDER mense interesseer! HOE? Stories het:
'n begin en 'n middel en 'n einde en soms is 'n begin 'n einde?
Daar GEBEUR altyd iets in stories, maar soms gebeur daar niks! Maar as die NIKS wat gebeur OPWINDEND is, dan is dit dalk 'n lekker storie!
Stories moet INTERESESSANT en BOEIEND wees vir die wat dit moet lees.
En stories is net strepies op papier, dus moet mens met jou woorde, PRENTJIES maak in jou leser se kop.
Daar is dus nie reëls vir stories nie! Party stories "werk" net en ander "werk" nie! En die wat "werk" INTERESSEER ANDER MENSE!
Elke mens sien die lewe "anders" as iemand anders. En dis waar die lekker stories vandaan kom. En as jou "anderste" manier van dinge sien 'n lekker storie maak - dan is dit lekker leesstof vir "ander" mense! En dis waar ons ook "eenders" is.
Is jou kop nou deurmekaar? Goed so dan! Want stories is NUUT en kom uit DEURMEKAAR plekke uit!
Dus - as jy wil skryf - begin eers vir JOUSELF skryf en dan daarna, kan jy kyk of jy dit so kan aanbied dat dit ANDER ook interesseer.